මෙසේ මරණයට පත්ව ඇත්තේ මහවැව තොඩුවාව පදිංචි දිලිකා පෙරේරා (32) නැමැති තරුණියකි.ඇය වසර 08 ක් පමණ ලෙබනනයේ රැකියාව කැර ඇති අතර නිවාස කිහිපයක හා කාර්යාලයක සේවය කැර ඇති බව ඥාතීන් පැවසිය මියගිය තරුණිය පසුගිය සෙනසුරාදා (02) රාත්‍රී ඥාතීන්ට කතා කැර ඇති අතර ඉන්පසු කිසිදු තොරතුරක් වාර්තා වි නොමැත.මෙසේ තිබියදි පසුගිය (03) වන දින ලෙබනනයේ මාවතක තිබියදි කාන්තා මෘත ශරිරයක් හමු වි ඇති අතර එය දිලිකා පෙරේරාගේ බව ඇගේ යෙහෙළියන් විසින් හදුනාගෙන පොලිසියට හා ශි‍්‍ර ලංකාවේ ඥාතීන්ට දැනුම් දී ඇත.මේ පිළිබද දිලිකා පෙරේරාගේ මවුපියන් විදේශ සේවා නියුක්ති කාර්යාංශයටද පැමිණිලි කර ඇත.දිලීකා දහසකුත් පැතුම් පොදි බැඳගෙන ලෙබනනයට යන්නේ ඇස් නොපෙනෙන තම පවුලේ සාමාජිකයන් දෙදෙනා හා අනෙකුත් සාමාජිකයන් ජීවත් කිරීම සඳහා ය.ඒ මීට වසර 08කට පෙරයි.